આધારભુત સુત્રોમાંથી મળેલી માહિતી પ્રમાણે ગોગલ ઉર્ફે રાજુ ભરવાડ તેની પ્રેમિકા ઉપર અમાનુષી અત્યાચાર ગુજારતો હતો. પ્રેમિકા ગોગલથી ત્રાહીમામ પોકારી ગઇ હતી. આથી ગોગલની પ્રેમિકાએ તેની સાથે નોકરી કરતા મિત્રની મદદ લઇને ગત તા.૧૫મીની સાંજે ગોગલને મળવાના બહાને કેલનપુર નજીક બોલાવ્યો હતો અને તે જ સ્થળે ગોગલનું ગળું દબાવીને મોતને ઘાટ ઉતારી દઇ તેની લાશ કેલનપુર નજીક ગટરમાં ફેંકી દીધી હતી.